### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Enhedslisten vil gerne opnå at en socialt retfærdig grøn omstilling i [adresse] er sikret tilstrækkelige midler til at blive implementeret i tide til at bidrage til det overordnede mål om CO2 neutralitet i [adresse] i 2030. Et af midlerne hertil er Klimafonden.

Den 27. april 2022 behandlede byrådet som punkt 20 ”Afrapportering på klimamål- og indsatser 2021”. I Byrådsafrapporteringen bilag 4 og 5 gøres der status på, evalueres og afrapporteres på Klimafonden 2021 og klimafondsprojekter. Klimafonden har vist sig at være et nyttigt redskab til at sikre gennemførelse af klimaprojekter inden for alle seks delprogrammer i [adresse], og til finansiering af både kommunale indsatser, indsatser fra civilsamfundet og erhvervslivet.

Udfordring:

Der er et stadigt voksende behov for hurtig handling for at reducere CO2 udslippet i [adresse] som kommune og især [adresse] som bysamfund. Den grønne omstilling får løbende forbedret de lovmæssige rammer, og flere aktører kan og skal aktiveres i den grønne omstilling. Det gælder både internt i [adresse] og blandt de eksterne aktører i civilsamfundet og erhvervslivet. For at kunne finansiere og medfinansiere projekter og virke som katalysator for en socialt retfærdig grøn omstilling, har byrådet brug for en tilstrækkeligt finansieret Klimafond.

I hele 2022 har der været et øget fokus på den hurtigt voksende klimakrise. I [adresse] og EU er der også taget skridt til at øge hastigheden i den grønne omstilling, dels som følge af de alarmerende forskningsresultater, dels som følge af [adresse] invasion af [adresse]. Klimakrisen er pludselig gået til at være akut, når det gælder energiforsyningen, at sikre uafhængighed af russisk olie og gas, og den hastighed hvormed CO2 reduktionerne skal gennemføres for at nå klimalovens målsætning om 70% reduktion i 2030. Også omstillingen i [adresse] er under pres, og der skal tages mere ambitiøse skridt for at sikre CO2 reduktion til neutralitet i 2030.

Værdi for borgerne

En øget finansiering af Klimafonden vil bidrage til at skabe den værdi for borgerne, at de kan se frem til indfrielse af målsætningerne i [adresse]. At Klimafonden bliver tildelt flere midler vil sende et signal om, at [adresse] byråd tager sin beslutning om at opnå CO2 neutralitet i 2030 alvorligt. Det vil skabe håb hos borgerne og øge motivationen for selv at gøre en indsats. En øget bevilling til Klimafonden vil kunne benyttes til den kommunale opgavevaretagelse af den grønne omstilling i [adresse] seks delprogrammer, der hvor det er relevant. Det vil også kunne tilgodese projekter fra civilsamfundet og erhvervslivet, der kan bidrage til de bindende årlige klimamål og den generelle klimamålsætning om CO2 neutralitet i 2030.

Baggrund

Som en del af finansieringen til den grønne omstilling, blev der i budgetforlig 2020 etableret en klimafond, som har til formål at bidrage til de nødvendige initiativer i de kommende år. Til Klimafonden blev der oprindeligt afsat et beløb på 116 mio. kroner. Fondens midler blev forøget i budgetforlig 2021 til sammenlagt 157 mio. kr. Ved budgetforliget 2022 blev der tilført yderligere midler til Klimafonden, hhv 27,5 mio.kr i 2023 og 30 mio. kr i 2024. Men som afrapporteringen på Klimafonden har vist er der stor efterspørgsel efter Klimafonden, som har vist sig som et nyttigt redskab i den grønne omstilling.

Perspektivering til [adresse]: Der kan perspektiveres til alle fem Aarhusmål, og især ”En bæredygtig by med gode by- og lokalmiljøer”, ”En by med fællesskab og medborgerskab”, samt ”En by, hvor alle er sunde og trives”.

Eventuelle input til hvem, hvad, hvordan og hvor mange ressourcer.

Der afsættes et beløb på 50 millioner for budget 2023 og et tilsvarende beløb på 50 millioner kr. for hvert af overslagsårene 2024-2025.